දොරින් දොරට යමින් අතුරුදන් වූ මංකොල්ලකරු සෙවීම ඇරඹුණේ එයින් පසුවයි. සැකකරු අතරමගදී යානයෙන් පැන ඇති බව තහවුරුවීමත් සමඟ එම වර්ගයේම ගුවන් යානයකින් කිලෝ 90ක බරක් අහසේදී මුදා හරිමින් සැකකරුගේ අරුම පැනිල්ල පිළිබඳව යම් අදහසක් ලබා ගන්නට කටයුතු කෙරිණි. වොෂිංටනයේ මර්වින් විල අසලදී ඔහු යානයෙන් පනිනන්ට ඇතැයි අනුමාන කෙරිණි. එහෙත් කොපමණ මෙහෙයුම් දියත් කළත් මර්වින් විල අවටින් කිසිදු සාක්ෂියක් හමු නොවිණි. අඩු තරමින් යානය හඹා ගිය අනෙකුත් යානාවල රේඩාර්වලට හෝ සැකකරු හසුවී නොතිබිණි. එෆ් බී අයි කණ්ඩායමේ නායක, එෆ් බී අයි නියෝජිත ලැරී කාර්ගේ පළමු අනුමානය වූයේ සැකකරු හොඳ පුහුණුවක් ඇති පැරෂුට්කරුවකු විය හැකි බවයි. එහෙත් ඒ අනුමානය නිවැරදි නොවිය හැකි යැයි පරීක්ෂණ කණ්ඩායමට සිතුණේ වසර කිහිපයක්ම ගත වූ පසුවයි. පැයට සැතපුම් 200ක තද සුළං හා වැහි සහිත ඝන අන්ධකාර රාත්‍රියක පළපුරුදු පැරෂුට් කරුවෙකුවත් පැනීමට අවදානමක් නොගනු ඇති බව ඔවුනට සිතුණේ එවිටයි. අවසානයේ ඔවුනට සාක්ෂි වශයෙන් ඉතිරි වූයේ සැකකරු ගුවන් යානයේ දමා ගොස් තිබුණු ටයි පින් එක, ඇඟිලි සලකුණු 66ක් හා පැරෂුට් දෙකකි. ඔහුට ලබාදුන් පැරෂුට්වලින් හොඳම පැරෂුට් දෙක ඉතිරිව තිබියදී වෙනත් පැරෂුටයක් රැගෙන ගොස් තිබුණේ වැරදීමකින් යැයි ඔවුහු අනුමාන කළහ.
සැකකරු වෙනත් පැරෂුටයක් රැගෙන ගොස් තිබුණේ ඇයි ?
වැරදීමකින්